مسلمونا ۱۲ یا ۱۳رمضون مدینه جه بریم بمونه و نزدیکی بدر محمد دِ نفر ره پیش دمبدائه تا کاروون جه خَور بیارن و زمونی که این دِتا چاهی پَلی که بدر ِمردم ونجه ئو کشینه، گپ‌بزوئن دِتا روستایی ره بشناسنه که «کاروون فردا یا پس‌فردا رسنه…» و فوراً با این خَور بردگرستنه. کمی پس از اینکه اونجه جه بوردنه، ابوسفیان که شخصاً بموبی‌یه تا از امنیت مسیر مطمئن بواشه، به اونجه برسی‌یه و اتا روستایی خَور تجسس اون دِ نفر ره بشناسته، پس بردگرستن و مسیر حرکت کاروون ره به سمت سرخ دریا منحرف هاکرده. ابوسفیان شه کاروون وسّه، که به ناحیه‌یی برسی‌بینه که به‌راحتی توسط مسلمونا مدینه قابل دسترسی بینه، مکه جه درخواست کومک هاکرده، و سپاه مکه متشکل از ۹۵۰ سرباز که تقریباً همهٔ جنگجوئون قریش ره شامل بینه، به‌رهبری ابوجهل به سمت بدر راه دکته.

منایِ حادثه اتا اتفاق بی‌یه که ونه سَره ۷۱۷ زائر بمردنه و ۸۶۳ نفر دیگه زخمی بَیینه، این حادثه روز ۲۴ سپتامبر ۲۰۱۵ اتفاق دَکِته ونه دلیل شلوغی و جمعیت ِانبسی بی‌یه که نفس‌تنگی و خفگی مردم وسّه پیش بیارده و اینتی مردمون که خاستنه بورِن شیطون ره سنگ بَزنن، مشکل دَکِتنه.

جرج چاروم (بزائه ۱۲ اوت ۱۷۶۲ - بمرده ۲۶ ژوئن ۱۸۳۰) بریتانیای شا بی‌یه که روز ۲۹ ژانویه ۱۸۲۰ هانوفرون ِسلسله‌ی حکومت جه بَرسی‌یه و تا روز ۲۶ ژوئن ۱۸۳۰ حکومت سَر کبّی‌یه.

بامشی هم اکثر پستاندارون واری ۷ گردنی مهره, ۱۳ صدری مهره(سینه پشت مهره‌ ئون, که انسان ۱۲ مهره اینتا نوع جا دارنه), ۷ کمری مهره(که انسان ۵ مهره اینتا نوع جا دارنه), ۳ خاجی مهره (مهره‌ ئونی که بدن انتهایی قسمت دله قرار بئیتنه که انسان هرسائن وسه ۵ مهره اینتا نوع جا دارنه) و به جز ""مانکس بامشی"" ۲۲ یا ۲۳ دمی مهره‌ (که انسان ۳ تا ۵ مهره اینتا نوع جا دارنه) دارننه.

قطعنومه ۱۶۲۸ امنیت شورا متحدِ مللِ سازمان که تاریخ ۳۰ سپتامبر ۲۰۰۵ تصویب بَیّه، اتا بین‌المللی سند درباره دموکراتیک جوموری کنگو وضعیت خوری هسته. اینتا قطعنومه، نشست ۵٬۲۷۲‌ام دله ۱۵تا موافق رای، ۰تا مخالف رای و ۰تا ممتنع رای جه تصویب بَیّه.

سلتـون یا کلتـون حدود ۷۰۰ سال پیش از میلاد، ات‌تی هندواروپایی قبیله بینه که جنگ‌جو بینه، وشون اول مرکزی اروپا دله هنیشتنه و قرن چاروم پ.م بتونستنه «پچوک آسیا» تا «بریتانیا» ره بَییرن.

سادو اتا شهر نوم هسته که جاپون ِنیگاتا استان دله دره. ونه جمعیت ره سال ۲۰۰۸ گادِر ۶۵٬۰۳۷ نفر اعلام هاکاردنه. این شهر گتی (مساحت) هم ۸۵۵٫۲۶ کیلومترمربع هسته و ونه جمعیت ِانبسی (تراکم) ۷۶٫۰ نفر هر کیلومترمربع دله وانه. ۲۰۰۴-۰۳-۰۱ تاسا اینجه اتا شهر هسته.